URDHËR
Nr. 181, datë 4.5.2022

PËR MIRATIMIN E RREGULLAVE TË HOLLËSISHME PËR PROCEDURËN E HETIMIT DISIPLINOR TË NDËRMJETËSIT TË PASURIVE TË PALUAJTSHME DHE FORMULARIT TË ANKESAVE

Në mbështetje të nenit 102, pika 4, të Kushtetutës; të nenit 7, pika 2, të ligjit nr. 8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar, dhe të nenit 23, pika 4, të ligjit nr. 9/2022, “Për profesionin e ndërmjetësit të pasurive të paluajtshme”,

URDHËROJ:

1. Miratimin e rregullave të hollësishme për procedurën e hetimit disiplinor të ndërmjetësit të pasurive të paluajtshme dhe formularit të ankesave, sipas shtojcës 1, bashkëlidhur dhe pjesë përbërëse e këtij urdhri.
2. Hetimi disiplinor ndaj ndërmjetësit fillon kryesisht ose me ankesë, bazuar në informacione prej të cilave lindin dyshime të arsyeshme mbi kryerjen e një shkelje disiplinore gjatë ushtrimit të veprimtarisë së ndërmjetësimit.
3. 	Hetimi kryhet për veprime ose mosveprime të ndërmjetësit të pasurive të paluajtshme për të cilat ka dyshime të arsyeshme se janë në kundërshtim me ligjin apo që përbëjnë shërbime të papërshtatshme profesionale, në kundërshtim me legjislacionin në fuqi ose Kodin e Etikës Profesionale.
4. Ministri fillon hetimin me iniciativën e tij, bazuar në të dhëna thelbësore mbi fakte që rezultojnë nga burime të besueshme, mbi bazën e të cilave lind dyshimi i arsyeshëm se shkelja mund të jetë kryer nga ndërmjetësi. Informacionet që përftohen nga media ose nga ankues anonim mund të shërbejnë si indicie për të filluar një hetim kryesisht nëse përmbushen kriteret e parashikuara në pikën 7, shkronjat “c”, “ç”, dhe “d”.
5. Ministri shqyrton ankesat e paraqitura nga çdo person fizik ose juridik, përveç atyre që vijnë në mënyrë anonime. Ankuesi mund të kërkojë ruajtjen e konfidencialitetit, por kërkesa për ruajtje konfidencialiteti duhet të përcaktohet shprehimisht prej tij me shkrim. Ankesa paraqitet personalisht, me postë ose në rrugë elektronike.
6. Tërheqja e ankesës nuk sjell arkivimin e ankesës, nëse ministri vlerëson që pretendimi ka shkaqe të mjaftueshme për kryerjen e hetimit me iniciativën e tij, si dhe nuk sjell mbylljen e një hetimi të filluar.
7. Ankesa pranohet nëse përmbush kërkesat e mëposhtme:
a) paraqitet në formë të shkruar dhe përmban të paktën të dhënat e kërkuara të formularit të ankesës;
b) nuk përmban elemente abuzive, nuk është ankesë e përsëritur dhe nuk duket e pabazuar;
c) drejtohet ndaj sjelljes së ndërmjetësit, i cili ka qenë i certifikuar në kohën e shkeljes së pretenduar;
ç) drejtohet ndaj sjelljes së ndërmjetësit që, nëse provohet se është kryer, përbën shkelje disiplinore të parashikuar nga ligji;
d) i referohet fakteve që kanë ndodhur brenda afatit të parashkrimit për hetimin disiplinor.
8. Pas shqyrtimit fillestar të ankesës, ministri, në lidhje me shkeljen e pretenduar, brenda 3 muajve nga marrja e ankesës, vendos:
a) verifikimin e ankesës;
b) fillimin e hetimit, kur ankesa është në përputhje me pikën 7 të këtij urdhri;
c) arkivimin e ankesës, në kushtet kur nuk përmbushen kërkesat e pikës 7 të këtij urdhri.
9. Në rastin kur ankesa është e paqartë, ministri kryen verifikime nëse ekzistojnë fakte të mjaftueshme që justifikojnë fillimin e hetimit. Ministri i kërkon ankuesit dorëzimin e dokumenteve shtesë ose dhënien e shpjegimeve për rrethanat në të cilat ka ndodhur shkelja e pretenduar prej tij. Në rastin e kundërt, kur nuk ka fakte të mjaftueshme që justifikojnë fillimin e hetimit, ankesa arkivohet.
10. Urdhri për fillimin e hetimit disiplinor ose arkivimin e ankesës i njoftohet ankuesit dhe ndërmjetësit të pasurive të paluajtshme ndaj të cilit kryhet hetimi, brenda 3 ditëve pune nga hyrja në fuqi e urdhrit sipas kësaj pike.
11. Ndërmjetësi i pasurive të paluajtshme ka të drejtë të njihet me dosjen e hetimit në atë masë që nuk cenon sekretin e hetimit pas paraqitjes së kërkesës së tij.
12. Ministri, përmes strukturës përgjegjëse, mund të kërkojë nga ndërmjetësi i pasurive të paluajtshme informacione, dokumente ose çdo provë që është e nevojshme për hetimin.
13. Në rast se gjatë hetimit ngrihen dyshime të arsyeshme se një shkelje tjetër mund të ketë ndodhur, ministri urdhëron shtimin ose ndryshimin e objektit të hetimit dhe njofton ndërmjetësin e pasurive të paluajtshme në lidhje me këtë ndryshim të procesit të hetimit ndaj tij.
14. Ministri urdhëron bashkimin e hetimeve, në rastet kur konstaton se ankesat ose hetimet e filluara u referohen të njëjtave fakte ose të njëjtit ndërmjetës.
15. Ministri vendos për pezullimin e hetimit disiplinor kur është duke u zhvilluar një hetim penal ose një proces gjyqësor, në të cilën njëra nga palët është ndërmjetësi dhe shkelja e dyshuar lidhet me të njëjtat fakte, për të cilat do të merret vendimi. Hetimi disiplinor pezullohet deri në marrjen e një vendimi të formës së prerë. Pezullimi i hetimit ndërpret afatet e parashkrimit. Edhe në rast se vendimi gjyqësor është në favor të ndërmjetësit, nuk e pengon kryerjen e hetimit nga ministri në përcaktimin e përgjegjësisë disiplinore.
16. Për shkak të kompleksitetit të çështjes, ministri mund ta zgjasë afatin e hetimit, të parashikuar në pikën 19 të këtij urdhri, në përputhje me dispozitat e Kodit të Procedurave Administrative. Ky vendim i njoftohet ankuesit dhe/ose ndërmjetësit.
17. Ministri mund ta riçelë hetimin, në rast të daljes së provave rishtazi, pas kalimit të afateve të parashikuara në pikat 8 ose 19 të këtij urdhri, mbi bazën e shkaqeve të arsyeshme. Ky vendim i njoftohet ankuesit dhe ndërmjetësit të pasurive të paluajtshme.
18. Ministri vendos mbylljen e hetimit nëse provohet që pretendimet janë të pabazuara ose provat e administruara dhe rezultatet e hetimit arrijnë në përfundimin:
a) provat janë të pamjaftueshme për të provuar kryerjen e shkeljes disiplinore;
b) çështja ka qenë objekt i një hetimi të mëparshëm që është mbyllur ose për të cilën është dhënë vendim i formës së prerë, në kuadër të një procedimi disiplinor, përveç rasteve kur paraqiten fakte ose prova të reja;
c) çështja është parashkruar në kohën kur është filluar hetimi;
ç) ndërmjetësi i pasurive të paluajtshme ka ndërruar jetë.
19. Ministri, brenda 60 ditëve nga data e marrjes së vendimit për fillimin e hetimit disiplinor, i paraqet Komisionit Disiplinor raportin e hetimit së bashku me dosjen hetimore për fillimin e procedimit disiplinor, në të kundërt merr vendim për mbylljen e hetimit. Ky vendim i njoftohet ndërmjetësit të pasurive të paluajtshme dhe ankuesit në të njëjtën kohë.
20.	Për zbatimin e këtij urdhri ngarkohet struktura përgjegjëse në Ministrinë e Drejtësisë dhe ndërmjetësit e pasurive të paluajtshme.
21. Ngarkohet Sektori i Arkiv-Protokollit për marrjen e masave për njoftimin e këtij urdhri.
Ky urdhër hyn në fuqi menjëherë dhe botohet në Fletoren Zyrtare.

MINISTËR I DREJTËSISË
Ulsi Manja

SHTOJCË NR. 1
FORMULAR ANKESE PËR NDËRMJETËSIT E PASURIVE TË PALUAJTSHME

*Dërgimi i ankesës elektronikisht, me postë ose dorazi kërkon bashkëlidhur një kopje të mjetit të identifikimit. 

	[bookmark: _GoBack]Identifikimi i ankuesit

	Emri:

	Mbiemri: 

	Adresa: 

	Qyteti: 

	Telefon: 

	Email-i: 




	Identifikimi i subjektit ndaj të cilit drejtohet ankesa:

	Ndërmjetësi i pasurive të paluajtshme/zyra e ndërmjetësimit të pasurive të paluajtshme:




Jepni informacion mbi shkeljet e pretenduara duke përfshirë datat dhe një përshkrim të veprimeve ose mosveprimeve:
________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
___________________________________________________________________________ __________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
__________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________________
____________________________________________________________________________________________________________________________________________________________________________________________________________________________________________________________________________________________________________
_________________________________________________________________________________________________________________________________________________________________________________________________________________________________
Dokumente që i bashkëngjiten ankesës: 

1. ___________________________________________________________________
2. ___________________________________________________________________
3. ___________________________________________________________________
4. ___________________________________________________________________
5. ___________________________________________________________________

Kërkesa për ruajtjen e konfidencialitetit, sipas pikës 3, të nenit 24, të ligjit nr. 9/2022, “Për profesionin e ndërmjetësit të pasurive të paluajtshme”:

	
	Kërkoj ruajtjen e konfidencialitetit

	
	Nuk kërkoj ruajtjen e konfidencialitetit



(Data) _________________________ 

(Firma) _________________________ 





*Ankuesi duhet të nënshkruajë në fund të formularit të ankesës. Informacioni në këtë format dhe të dhënat e ID-së do të përpunohen në përputhje me ligjin nr. 9887/2008, “Për mbrojtjen e të dhënave personale”.
